Sagunt presenta el dispositiu de platges per a la temporada estival i hissa les banderes
25 de juny 2025

![](/media/xdvp2riw/img_4180_c.jpg?width=850&height=566.6666666666666)

Els departaments de Platges, la Policia Local i la SAG han presentat este matí a la plaça de la Concòrdia del Port de Sagunt el dispositiu especial de vigilància i servicis per a la zona de les platges del municipi en la temporada estival. A més, la Regidoria d'Activitat Física, Salut i Esports oferix diverses activitats durant els mesos d'estiu a la platja.

L'acte ha acabat amb l'hissat de la Bandera Blava i la Bandera Qualitur de la platja del Port de Sagunt. Cal esmentar que este [és el primer any en què el municipi obté quatre Banderes Blaves](https://aytosagunto.es/es/actualidad/2025-05-07-sagunto-obtiene-por-primera-vez-cuatro-banderas-azules-que-reconocen-la-calidad-y-excelencia-de-sus-playas/).

**Salvament i socorrisme**

La plantilla de salvament i socorrisme enguany està formada per 32 socorristes, als quals s'afegiran 5 més al juliol i agost; 1 coordinador del servici; 6 coordinadors/es de posta; i 6 patrons/es d'embarcació. A més, hi haurà dos ambulàncies completament equipades, 3 _quads_ i 4 embarcacions. També hi haurà 2 drons de vigilància i salvament del 15 de juny al 15 de setembre. Les platges de Sagunt i Almardà també disposen del servici de Punt Accessible per al bany de persones amb mobilitat reduïda fins al 21 de setembre en horari de 10 a 19 hores. A més, compta amb 2 coordinadors i 10 monitors i disposa de material específic com a cadires amfíbies, grues de transferència, cadires de rodes i crosses.

**Policia Local de Platges**

Pel que respecta al servici de la Policia Local de Platges, este estiu estarà operatiu fins al 7 de setembre en horari de 10.30 a 19.30 hores de dilluns a diumenge. La plantilla està formada per 8 agents, 2 oficials i 1 inspector i compten amb el següent material: 6 _quads_, un vehicle _pik-up_ tot terreny i una embarcació rígida de 5 metres d'eslora.

![](/media/jxqj0xbg/img_4186_c.jpg?width=850&height=562.8378378378378)

**Esports**

La [programació esportiva per a l'estiu](https://aytosagunto.es/es/actualidad/2025-06-19-el-estiu-a-la-mar-2025-incluira-por-primera-vez-una-5k-nocturna-y-un-acuatlon/) tindrà activitats a la platja. S'inclouen, com és habitual, diverses competicions esportives, campus estivals, classes per a adults i activitats nàutiques. Les activitats han començat este mes de juny, es prolongaran fins a finals d'agost i es desenvolupen, majoritàriament, a la platja del Port de Sagunt.

**Empresa Pública Municipal SAG**

Per a esta temporada estival, la SAG compta amb disset persones contractades, així com dos tractors externs, dos màquines neta-platges i un cinqué vehicle que complix totes dos funcions. Així mateix, la plantilla de neteja de les platges del municipi també disposa d'una anivelladora, dos motocarros, dos furgonetes, un bufador, dos motxilles desinfectants i un vehicle d'inspecció.

L'alcalde de Sagunt, Darío Moreno, ha destacat la “seguretat” com el concepte clau entorn del qual gira l'organització del dispositiu. A més, ha afirmat: “Hem aconseguit que les Banderes Blaves representen el que és la realitat física i social del nostre municipi”. Moreno afegix que, així, podem “afavorir el coneixement de les nostres platges” per a les quals s'incrementa “la qualitat dels servicis que oferim a la ciutadania”.

D'altra banda, el regidor de Platges, Roberto Rovira, també ha posat l'accent en el tema de la seguretat, i ha destacat: “Comptem amb la plantilla més àmplia de salvament i socorrisme de la història amb 50 persones”. La col·laboració amb la Policia Local de Platges i disposar de un punt accessible al Port de Sagunt i Almardà fa que les platges de la ciutat siguin de les “més segures” i amb “millor qualitat” de tota la Comunitat Valenciana, assevera Rovira. “Som referents en seguretat, en cura del medi ambient i en qualitat dels serveis que prestem”, conclou.

*   [](http://www.facebook.com/sharer.php?u=https://aytosagunto.es/va/actualitat/2025-06-25-sagunt-presenta-el-dispositiu-de-platges-per-a-la-temporada-estival-i-hissa-les-banderes/ "Facebook")
*   [](http://twitter.com/share?url=https://aytosagunto.es/va/actualitat/2025-06-25-sagunt-presenta-el-dispositiu-de-platges-per-a-la-temporada-estival-i-hissa-les-banderes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-06-25-sagunt-presenta-el-dispositiu-de-platges-per-a-la-temporada-estival-i-hissa-les-banderes/ "Linked In")
*   [](mailto:?body=https://aytosagunto.es/va/actualitat/2025-06-25-sagunt-presenta-el-dispositiu-de-platges-per-a-la-temporada-estival-i-hissa-les-banderes/)